בני אהובה/הלכות אישות/ח/ה
הלכות אישות/ח/ה

על מנת שאני צדיק וכו' שמא הרהר תשובה בלבו. עיין בלח"מ שהקשה א"כ פסולי עדות מחמת עבירה שהיה בפניהם קידושין ניחוש שמא הרהרו בתשובה ולא הבנתי קושייתו חדא דהא לעניין עדות קי"ל אף שחזר בתשובה אינו כשר עד שיעידו עליו בבי"ד וצריך (להיות) [לומר] דגזירת המלך הוא ואפילו החזיר הגזילה בניסן כל עדות שראה עד שהעידו עליו בב"ד בתשרי פסול הוא ועיין בחו"מ סימן ל"ד סעיף כ"ט ובסמ"ע וש"ך שם וא"כ אין ענינו לכאן ועוד דמה בכך דהרהרו בתשובה מ"מ בשביל זה אין הבי"ד מקבלין אותן לעדות ובערוה ילפינן דבר דבר דצריך להיות בפני עדים הראוים להעיד לפני בי"ד וזה פשוט ועיין תומים סי' ל"ד וסי' מ"ו ובמהרי"ק שורש פ"ה.